கள்ளிறக்குபவனை, பனை ஏறுகிறவனை குடியில் தாழ்ந்தவனாக்கிய சமுதாயம் மல்லையாக்களை உருவாக்கியது. மல்லையாக்களால் பெருமை என்றும் உலகத்தின் பெரும்பணக்காரருள் அவரும் ஒருவர் என்றும் சொல்லிக் கொள்கிறது. "குடிசைத் தொழிலாக இருந்த கள்ளிறக்குதல் முடிந்துவிட்டது. வாகன வசதிகளும் அடியாட்களும் பெரும் முதலீடுகளும் கொண்ட பெருந்தொழில் இன்றைய மது உற்பத்தி. கோடை போடுவதற்கு வேலம் பட்டை, இழுவிய கருப்பட்டி அல்லது சர்க்கரையின் உபயோகங்கள் குறைந்து விட்டன. போதை ஊட்டுகிற எல்லா நஞ்சுகளும் அழுகிய சேதமான பழவகைகளும்தான் இப்போது கோடைத் தண்ணீருக்குக் கச்சாப்பொருள்.